b'\n_START_ARTICLE_\nPrvi gospodin\n_START_PARAGRAPH_\nPrvi gospodin (eng.: First Gentleman) je neslu\xc5\xbebeni naslov za mu\xc5\xa1kog supru\xc5\xbenika izabrane poglavarice ili izabranog poglavara neke dr\xc5\xbeave. Alternativno u sustavima vlasti u kojima dr\xc5\xbeavni poglavar na svoju funkciju dolazi putem nasljedstva, naslov prvoga gospodina mo\xc5\xbee nositi i mu\xc5\xa1ki supru\xc5\xbenik predsjednice ili predsjednika vlade. Naime, ovo pravilo vrijedi zbog \xc4\x8dinjenice da se za mu\xc5\xa1kog supru\xc5\xbenika nasljedne vladarice ili vladara naj\xc4\x8de\xc5\xa1\xc4\x87e koristi slu\xc5\xbebeni naslov prince-suprug. _NEWLINE_U Hrvatskoj je trenuta\xc4\x8dni nositelj ovog neformalnog naslova Jakov Kitarovi\xc4\x87, suprug predsjednice Kolinde Grabar-Kitarovi\xc4\x87. On je do sada jedini prvi gospodin u povijesti Hrvatske, a to je postao 2015. godine. _NEWLINE_Gauthier Destenay, suprug trenutnog predsjednika vlade Luksemburga Xaviera Bettela, prvi je ikada nositelj ovog naslova koji se nalazi u istosplonom braku.'